
Кандидатурата ми за Студентски съвет е мотивирана от желанието ми да продължа образованието си в НХА и да помогна за позитивната промяна на средата и условията. През обучението си се запознах по-обстойно със структурата, начина на работа и съответно част от трудностите в НХА, с които се сблъскват повечето студенти, и имам желание да допринеса за справянето с тях и подобряването на средата. Опитът ми като студент ми дава добро познание върху средата и какви стъпки могат да се предприемат за подобряването ѝ. Смятам, че имам уменията да бъда от полза на Студентски съвет също и от активното си участие на гимназиален етап в различни извънкласни дейности (като Акробатичен рокендрол състав, организиране на благотворителни концерти и др.) и част от УС в Първа английска гимназия.
Организационните и комуникативните ми умения в екип са допринасяли и в работата ми към изложби и други благотворителни събития.
Надявам се, че ще имам възможност с колегите да направим максималното за средата, студентите, както и за НХА като едно цяло.
